_:n63d68c70a57140348097a689976a56d6xb0
<http://schema.org/articleBody>
"ГЕРБ и ДПС попаднаха в конфузна ситуация, след като двата им отделно внесени законопроекта за промени в Изборния кодекс се оказаха писани от един и същи &quot;мозък&quot; - дума по дума. Приликите бяха засечени от депутата от ДБ и бивш министър на електронното управление Божидар Божанов по време на второто четене на промените в закона, с което БСП поиска да се върне хартиеното гласуване във всички секции. Между двете четения са вкарани още няколко законопроекта - включително от ГЕРБ и ДПС. Движението за права и свободи вече се обяви за пълно премахване на машините за гласуване. Вместо това те искат да се въведат устройства, които да сканират всяка ръчно попълнена хартиена бюлетина, за да я броят. За разлика от тях ГЕРБ не предлагат премахване на машинното гласуване - но пишат абсолютно същото, което и ДПС: &quot;Изключителните права&quot; за ползване на машините при ГЕРБ става &quot;неограничени по време, място и обхват права&quot; при ДПС. И двете партии са сред най-големите поддръжници на връщането на хартиените бюлетини, въпреки че именно ГЕРБ беше на власт, когато машините за гласуване бяха въведени за първи път в Изборния кодекс. &quot;И ГЕРБ и ДПС предлагат машините (за гласуване и за преброяване, предложени от ДПС) да имат държавна операционна система. Кой от кого ли е преписал това екстравагантно нещo?&quot;, пита Божидар Божанов, показвайки законотворческото &quot;плагиатство&quot; . В мотивите на ДПС няма нито дума за това защо се предлага държавата да притежава операционната система на евентуалните бъдещи скенери за бюлетини. В мотивите на ГЕРБ тази промяна е отбелязана единствено като факт - без реална аргументация на предложението."
<https://boulevardbulgaria.bg/articles/gerb-i-dps-vnesoha-prepisani-pod-indigo-promeni-v-izborniya-kodeks?page=2>